Selena
Selena (grč. Σελήνη, Selếnê) u grčkoj mitologiji je božica i personifikacija Mjeseca. Selenin je pandan u rimskoj mitologiji božica Luna. Također poznata kao Mene, ona je po tradicionalnom shvatanju kćerka titana Hiperiona i Teje, i sestra boga sunca Helija i boginje zore Eje. U poslijerenesansnoj umjetnosti, Selena je prikazivana kao prekrasna žena s blijedim licem kako vozi srebrnu kočiju koju vode volovi ili konji. Često je prikazivana kako jaše konja ili bika, noseći haljine i baklju, a na glavi joj je polumjesec. Poslije ju je u grčkoj mitologiji zasjenila Artemida, a u rimskoj Dijana. Nekoliko ljubavnika joj se pripisuje u raznim mitovima, uključujući Zeusa, Pana i smrtnika Endimiona. U postklasičnom vremenu, Selena se često poistovjećivala s Artemidom, baš kao što je njen brat, Helije, identificiran sa Apolonom. Selena i Artemida su također bile povezane sa Hekatom i sve tri su smatrane mesečevim i lunarnim boginjama, ali se samo Selena smatrala personifikacijom samog Mjeseca. Njen rimski ekvivalent je Luna.